# Tverrfaglege tema i service- og administrasjonsfaget

**Folkehelse og livsmeistring**

I vg3 service- og administrasjonsfaget handlar det tverrfaglege temaet folkehelse og livsmeistring om å byggje profesjonelle relasjonar i kommunikasjon og samhandling med ulike menneske. I dette ligg det å kunne handsame reaksjonar, setje grenser og respektere andre sine grenser i ulike relasjonar og arbeidssituasjonar. Vidare handlar det om å ha kunnskap om og vise respekt for ulike kulturar og individ. Folkehelse og livsmeistring handlar òg om å sikre god fysisk og psykisk helse gjennom kunnskap om helse, miljø og sikkerheit og om pliktene og rettane arbeidstakaren og arbeidsgivaren har i arbeidslivet.

Dette kan til dømes vere:

* Korleis medbestemming blir praktisert i verksemda
* Korleis kulturforskjellar kan påverke arbeidssituasjonar og kommunikasjon
* Likeverdig og inkluderande arbeidsfellesskap
* Arbeid etter regelverk og avtaler som regulerer arbeidsforholdet
* HMS arbeid i verksemda
* Ergonomi på arbeidsplassen

**Berekraftig utvikling**

I vg3 service- og administrasjonsfaget handlar det tverrfaglege temaet berekraftig utvikling om å reflektere over kva ein berekraftig ressursbruk inneber i stillingar innanfor service og administrasjon. Det handlar om å oppfylle miljøkrav, vurdere kostnader og bruke ressursar effektivt og med vekt på berekraft for å unngå tap av verdiar og belastingar på klimaet. Vidare handlar det tverrfaglege temaet om å reflektere over etiske dilemma knytte til personvern og behov for openheit.

Dette kan til dømes vere:

* Regelverk som gjeld personvern
* Grøne anskaffingar
* Planlegge og gjennomføre arrangement der miljø- og klimaomsyn blir vektlagt
* Handtering av avfall på arbeidsplassen, medrekna kjeldesortering